O **Campionato de Galicia 1914/15** foi a segunda edición do Campionato de Galicia de fútbol organizado pola Federación Galega de Fútbol. Comezou en novembro de 1914 e rematou en marzo de 1915. Nesta edición por primeira vez o Campionato de Galicia outorgaba tamén a clasificación para a Copa de España.

Inscribíronse o Fortuna de Vigo, o Vigo Sporting Club e o Real Club Coruña. O torneo foi disputado en forma de liga a dúas voltas. Durante un partido entre o Coruña e o Fortuna, os coruñistas retiráronse do campo 25 minutos antes da fin do tempo regulamentario en protesta pola arbitraxe sufrida, actuando como detonante que o árbitro sancionase con penalti unha carga no centro do campo. Isto supuxo a descualificación do conxunto herculino, que naquela altura lideraba o campionato, e deixou o torneo nun cara a cara entre os dous clubs vigueses, que remataron a liga empatados e tiveron que xogar unha final de desempate na que foi vencedor o Fortuna.

Calendario
----------

| Xor. | Data | Estadio | Local | Visitante | Resultado |  |
| --- | --- | --- | --- | --- | --- | --- |
| 1 | 22 de novembro | Monelos | R.C. Coruña | Fortuna de Vigo | 3–2 | Informe |
| 2 | 29 de novembro | Coia | Vigo Sporting | R.C. Coruña | 2–0 | Informe |
| 3 | 17 de xaneiro | Bouzas | Fortuna de Vigo | Vigo Sporting | 3–0 | Informe |
| 4 | 24 de xaneiro | Monelos | R.C. Coruña | Vigo Sporting | 4–0 | Informe |
| 5 | 31 de xaneiro | Bouzas | Fortuna de Vigo | R.C. Coruña |    3–0(1) | Informe |
| 6 | 7 de febreiro | Coia | Vigo Sporting | Fortuna de Vigo | 1–0 | Informe |

**(1)** *O R.C. Coruña retirouse 25 minutos antes da fin do encontro.*
Clasificación
-------------

| Pos | Equipo | X | G | E | P | GF | GC | DG | Pts | Clasificación ou descenso |
| --- | --- | --- | --- | --- | --- | --- | --- | --- | --- | --- |
| 1. | Fortuna de Vigo | 4 | 2 | 0 | 2 | 8 | 4 | +4 | **6** | Final de desempate |
| Vigo Sporting | 4 | 2 | 0 | 2 | 3 | 4 | −1 | **6** |
| 3. | R.C. Coruña | 4 | 2 | 0 | 2 | 7 | 7 | 0 | **0** | Descualificado |

Os puntos dos partidos do R.C. Coruña foron concedidos ós seus rivais trala descualificación.

### Posicións por xornada

| Equipo / Xornada |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 |
| Fortuna de Vigo | 2  | 2  | **1**  | 2  | **1**  | **1** |
| Vigo Sporting | 2  | **1**  | **1**  | 2  | 2  | **1** |
| R.C. Coruña | **1**  | **1**  | **1**  | **1**  | – | – |

Final de desempate
------------------

|  |  |  |  |
| --- | --- | --- | --- |
| **Vigo Sporting** |  **0 - 0** | **Fortuna de Vigo** | 28 de febreiro de 1915 – Coia, Vigo |
|  | Informe |  |
|  |

|  |  |  |  |
| --- | --- | --- | --- |
| **Fortuna de Vigo** |  **1 - 0** | **Vigo Sporting** | 7 de marzo de 1915 – Bouzas, Vigo |
|  | Informe |  |
|  |

Controversias
-------------

### Descualificación do Real Club Coruña

No quinto partido da liga, xogado entre o Coruña e o Fortuna, os coruñistas deixaron o campo 25 minutos antes do final do encontro, despois de que o árbitro Arturo Álvarez (membro do Vigo Sporting) asubiase penalti despois dunha carga feita no centro do campo por un xogador coruñista sobre outro fortunista. En resposta, a Federación Galega de Fútbol descualificou o conxunto coruñés, outorgando os seus puntos ó Fortuna e ó Vigo Sporting, e prohibiulle xogar partidos contra outros clubs durante o mes de febreiro.

O Real Club Coruña interpuxo unha queixa na Real Federación Española de Fútbol, a cal sentenciou que o Coruña tiña razón nas súas protestas e non podía ser excluído da competición e debía seguir tomando parte das eliminatorias, quedando dese xeito os tres equipos empatados a puntos e tendo que se realizar un desempate entre os mesmos. A FGF non asumiu a devandita sentenza e deciciu leva-lo asunto a unha asemblea extraordinaria, na que a meirande parte dos clubs deron a razón ó Real Club Coruña, feito que propiciou que o comité directivo do ente federativo presentase a súa dimisión. A falta de tempo para disputa-lo devandito desempate, debido ó inminente comezo da Campionato de España, provocou que finalmente a RFEF concedese a praza ó Fortuna de Vigo.

### Agresións

Un grupo de persoas, entre as que segundo os testemuños recadados pola prensa se atopaban varios xogadores do Fortuna de Vigo, agrediu a Carlos González de Ancos (do Deportivo Auténtico F.C.), árbitro do sexto partido do campionato no que o Vigo Sporting gañou ó Fortuna e empatou o torneo. A agresión foi cometida após o partido, cando Ancos saía da sede da Federación en Vigo. Nalgúns medios mesmo se falou de que os agresores portaran armas de fogo. Sorprendentemente, a decisión da directiva da FGF foi a de inhabilitar a Ancos ata maio dese mesmo ano, alegando que existira parcialidade na súa arbitraxe. Ancos solicitou a suspensión de catro xogadores do Fortuna ante a FGF, pero o organismo ditaminou oficialmente que segundo as súas investigacións non había xogadores do Fortuna entre os agresores, recibindo críticas por se negar a rexistra-los testemuños por escrito durante a investigación.

Simultaneamente, tamén apareceu publicado que un xogador do Fortuna agredira a outro do Vigo Sporting na rúa.

Notas
-----

1. ↑  "Notas de sport. El partido de hoy". *Noticiero de Vigo nº 12.021* (en castelán). 7 de marzo de 1915. p. 1.
2. ↑  "Sección de Noticias". *La Correspondencia Gallega nº 7.454* (en castelán). 23 de outubro de 1914. p. 3.
3. 1 2 3  "Balompié". *El Progreso nº 2.879* (en castelán). 20 de febreiro de 1915. p. 2.
4. ↑  "Notas de Sport. Coruña-Fortuna". *Eco de Galicia nº 2.693* (en castelán). 1 de febreiro de 1915. p. 1.
5. 1 2 3  "Notas de sport". *El Noroeste nº 9.869* (en castelán). 4 de febreiro de 1915. p. 1.
6. ↑  "Notas de Sport. El Campeonato". *Noticiero de Vigo nº 12.022* (en castelán). 9 de marzo de 1915. p. 1.
7. 1 2  "Notas de sport. Fin de un pleito". *Eco de Galicia nº 2.751* (en castelán). 31 de marzo de 1915. p. 1.
8. 1 2  "Notas de sport". *El Noroeste nº 9.925* (en castelán). 1 de abril de 1915. p. 1.
9. ↑  "Notas de sport". *Eco de Galicia nº 2.760* (en castelán). 10 de abril de 1915. p. 2.
10. ↑  "Notas de sport". *El Noroeste nº 9.399* (en castelán). 16 de abril de 1915. p. 2.
11. ↑  "Notas de sport. Campeonato de España". *Noticiero de Vigo nº 11.999* (en castelán). 9 de febreiro de 1915. p. 2.
12. ↑  "Notas de sport". *El Noroeste nº 9.874* (en castelán). 9 de febreiro de 1915. p. 1.
13. ↑  "La agresión a un referee". *El Noroeste nº 9.875* (en castelán). 10 de febreiro de 1915. p. 1.
14. ↑  "Notas de sport. Después de un partido". *Noticiero de Vigo nº 12.001* (en castelán). 11 de febreiro de 1915. p. 3.
15. 1 2  "Notas de sport. Siga la broma". *Noticiero de Vigo nº 12.002* (en castelán). 12 de febreiro de 1915. p. 1.
16. ↑  "Notas de sport. El Campeonato". *Noticiero de Vigo nº 12.007* (en castelán). 19 de febreiro de 1915. p. 1.
17. ↑  "Notas de sport. Alrededor de un partido". *Noticiero de Vigo nº 12.000* (en castelán). 10 de febreiro de 1915. p. 1.

| * v
* c
* e
Tempadas do Campionato de Galicia de fútbol |
| --- |
| 
* 1913-14
* 1914-15
* 1915-16
* 1916-17
* ~~1917-18~~
* 1918-19
* 1919-20
* 1920-21
* 1921-22
* 1922-23
* 1923-24
* 1924-25
* 1925-26
* 1926-27
* 1927-28
* 1928-29
* 1929-30
* 1930-31
* 1931-32
* 1932-33
* 1933-34
* 1934-35
* 1935-36
* 1936-37
* 1937-38
* 1938-39
* 1939-40

 |